Sākla
Šis raksts ir par laikrakstu latgaliesu valodā. Par citām jēdziena Sēkla nozīmēm skatīt nozīmju atdalīšanas lapu. „Sākla” (latviešu: Sēkla) bija viens no pirmajiem Latgales laikrakstiem latgaliešu valodā un pirmais Latgales mērena garīga satura katoļu laikraksts, kas radās pirmās nacionālās atmodas Latgalē sākumposmā 1906. gadā. Avīzes pirmais numurs nāca klajā 1906. gada 15. februārī. To izdeva Pēterburgā. Laikraksta redaktors bija katoļu garīdznieks un sabiedrisks darbinieks Nikodems Rancāns. „Sākla” iznāca vienu reizi nedēļā, tās apjoms bija 4. lappuses. Laikraksts pastāvēja aptuveni divus mēnešus, kopā izdodot 10 numurus un 1906. gada 26. aprīlī iznāca pēdējais laikraksta numurs.